D yiwet n tewsit n tsekla yellan deg umaḍal meṛṛa, tumgist neɣ umyi dayen yessuwhamen, yeffɣen i tilawt. Amdan yessnulfa-tt-id akken ad d-yefk tiririt i tuttriwin izedɣen allaɣ-is ɣef wayen akk iḍerrun deg tudert-is; ama d tumanin-agi am znezla mi ara dtewwet qqaren iḥarek wezgar aciwen-is, ma dayen yeɛnan agama am yiṭij neɣ ageffur, aɣurar iwumi id-snulfan anẓar, akken diɣ ssegzayen-d ayen akk iḍerrun di tmetti am tayri i yellan d tagruma n yiḥulfan iɣ-yettaǧan nmal aṭas ɣer kra n wemdan, nekkni akken ad d-nessegzu i yimaneɣ ccuq-nni d lḥir-nni d tugdi-nni ɣer wabaɛeḍ nsemma-as tayri, ula d imenɣi i yettillin ama gar teqbilin neɣ gar tmura, tikwal ula d lmut yettaɛraḍ umdan ad tt-id-yessegzu s kra n tumgisin is-yettakken tifrat akk i wayen i ttwalint wallen-is, yugit laɛqel-is.21. Ad d-naf imdanen deg wayyur n Mayyu msefhamen i meṛṛa belli ur ilaq ara ad d-awin imeṣlaḥ acku ixellu ixxamen, tumyitin-agi ssefahmen-t-d amek i d-tebda txelqit ad tt-naf dayen iɣef temsefham tmetti ɣas akken dayen ur iqebbel ara wallaɣ, maca timetti tumen yisen-t ttwaḥsaben-t ɣur-s d tidet, ar ass-a deg kra n temnaḍin nettaf-iten umnen belli ma yella xedmen kra n tmeɣra deg waggur-agi n maggu ad d-yeḍru wayen ixuṣen, umnen belli ur ilaq ad tessakdeḍ deg lemri deg yiḍ neɣ ad d-tsaɛuḍ kan tullas, aṭas n tɣawsiwin i nxeddem numen yisent ɣes malaɛqel urten-iqebbel ara.